PRITARTA

Klaipėdos rajono savivaldybės

administracijos direktoriaus

2015 m. sausio 22 d.

įsakymu Nr. AV-152

PATVIRTINTA

Klaipėdos r. Ketvergių pagrindinės

mokyklos direktoriaus

2015 m. sausio 23 d.

įsakymu Nr.V1-15

**KLAIPĖDOS R. KETVERGIŲ PAGRINDINĖS MOKYKLOS 2015–2019 METŲ STATEGINIS PLANAS**

**I. MOKYKLOS PRISTATYMAS**

1. Klaipėdos r. Ketvergių pagrindinės mokyklos strateginio plano tikslas – telkti mokyklos bendruomenę sprendžiant aktualias ugdymo problemas, numatyti, kaip bus įgyvendinti mokyklos veiklai keliami reikalavimai, pasirinkti reikiamas mokyklos veiklos kryptis ir prioritetus, planuoti kaitos pokyčius.

Mokyklos strateginis planas 2015–2019 metams parengtas vadovaujantis Švietimo įstatymu (Žin., 2011, Nr. 38-1804), Valstybine švietimo 2013–2022 metų strategija, patvirtinta Lietuvos Respublikos Seimo 2013 m. gruodžio 23 d. nutarimu Nr. XII-745 „Dėl valstybės švietimo 2013–2022 metų strategijos patvirtinimo“, Lietuvos pažangos strategija „Lietuva 2030“, patvirtinta Lietuvos Respublikos Seimo 2012 m. gegužės 15 d. nutarimu Nr. XI-2015 „Dėl valstybės pažangos strategijos „Lietuvos pažangos strategija „Lietuva 2030“ patvirtinimo“, keliamais uždaviniais švietimui, Klaipėdos rajono plėtros strateginiu planu 2009–2020 metams, 2014 metų mokyklos veiklos įsivertinimo ataskaitomis, mokyklos bendruomenės ir mokyklos tarybos siūlymais ir rekomendacijomis.

Mokyklos strateginį planą rengė direktoriaus 2014 m. spalio 10 d. įsakymu Nr. V1-43/1 patvirtinta darbo grupė. Rengiant mokyklos strateginį planą buvo laikomasi viešumo, bendravimo, bendradarbiavimo principų.

2. Mokykla įkurta 1889 m. Ketvergiuose pas vietinį ūkininką – lietuvininką, ten, kur baigiasi Kalvių žvyro karjero tvenkinys.

1897 m. valstybės lėšomis pastatyta nauja mokykla – dabartinis senasis mokyklos pastatas.

Joje įsteigtos keturios klasės. Mokykloje dirbo tik vienas mokytojas. Pastatas buvo pritaikytas mokyklai ir mokytojui su šeima gyventi. 1929 m. mokėsi 48 mokiniai, iš jų  42 lietuviai ir tik 6 vokiečių tautybės. Mokė vokiečių kalba, nes mokytojas nemokėjo lietuviškai. Buvo numatyta mokyti ir lietuvių kalba.

Augant mokinių skaičiui, 1949 m. mokykla tapo septynmete ir buvo įkurta penktoji klasė. Kadangi mokinių buvo daug, penkta klasė įkurdinama Toleikių kaime. Patalpa išnuomota Vorlico name. Tačiau 1950 m. penktokai perkelti į Ketvergius.

1962 m. tampa aštuonmete, o 1967 m., didėjant mokinių skaičiui, pastatytas mokyklos priestatas.

1989 m. mokykla tampa devynmete.

1999 m. įgyja dešimtmetės statusą.

2004 m. pastatytas antrasis mokyklos priestatas. Įrengiama priešmokyklinio ugdymo klasė.

2007 m. rugsėjo pirmąją Ketvergių pagrindinės mokyklos bendruomenė šventė ne tik mokslų metų pradžią, bet ir naujos sporto salės atidarymą. Šiame mokyklos  priestate įrengta ne tik sporto salė, bet ir papildomos trys klasės.

3. Ryškesnės mokyklos veiklos kryptys:

3.1. Mokyklos kultūros puoselėjimas. Mokiniai dalyvauja rajono ir šalies meninės krypties projektuose ir konkursuose, pasiekia gerų rezultatų. Yra įvairių literatūrinės kūrybos, dailės konkursų prizininkai ir laureatai. Dalyvauta Lenkijos ir Lietuvos 3, 4 klasių mokinių dailės darbų konkurse „Mūsų žemė – praeityje, šiandien ir ateityje“, vertimų ir iliustracijų projekte „Tavo žvilgsnis“, vaikų fotografijų konkurse „Gyvoji gamta“ ir kt. Nuolat dalyvaujame rajone organizuojamuose muzikos („Garsų vaivorykštė“, „Varpo aidas“, „Augino močiutė“, „Dainų dainelė“) ir šokio konkursuose. Mokykloje veikia muzikos, šokio, teatro, dailės būreliai. Šių būrelių metų ataskaitinis renginys – mokyklos tradicija tapęs Tarptautinės šeimos dienos minėjimas. Mokykla bendrauja ir bendradarbiauja su Klaipėdos E. Balsio menų gimnazija.

3.2. Vaikų iniciatyvų klubo „Nenuoramos“ veikla. Klubo nariai organizavo integruotas netradicines edukacines veiklas: „Europos šalių kavinė“, „Sveiko maisto baras“, „Mildos diena“, „Rokerių vakarėlis“, „Auksinė plunksna“, „Adaptavęsi, bet neadaptuoti“ ir kt. Mokykla dalyvauja Lietuvos neformaliojo švietimo asociacijos „Jaunimo akademija“ iniciatyvoje „Diena kitaip“.

3.3. Socialinis emocinis ugdymas. Vykdomos programos: „Zipio draugai“, „Antras žingsnis“, „LIONS QUEST“ – gyvenimo įgūdžių programa − „Paauglystės kryžkelės“.

Dalyvaujama edukacinėse akcijose: „Eko drąsa“, „Eko akademija“, „Darom“, „Tolerancijos apyrankė“, „Nedelsk“ ir kt.

Socialinio ugdymo projektai: „Į vaikų namus − su knyga“, „Visiems Kalėdų šilumos“ (bendradarbiavimas su Klaipėdos „Smiltelės“ vaikų globos namais), neformaliojo švietimo veiklos integracija „Vaikų darbeliai ir dainos seneliams“ (išvyka į Klaipėdos Marijos Taikos Karalienės „Carito“ senelių namus). Dalyvavimas „Išsipildymo akcijoje 2014“ – „Pyragų šventės“ metu, kurioje aktyviai dalyvavo tėvai, paaukota solidi suma.

3.4. Vykdomas mokinių ugdymas karjerai. Organizuojam~~i~~ pažintiniai vizitai į Klaipėdos regiono įmones. Bendradarbiaujama su Klaipėdos, Kretingos profesinių mokyklų specialistais. Vyksta susitikimai su įvairių profesijų atstovais. Dalyvavome „Nacionalinėje karjeros savaitėje“.

3.5. Mokykla turi savo tradicijas. Kasmet mokykloje organizuojamos šventės ir akcijos, skirtos Vasario 16-ajai ir Kovo 11-ajai paminėti. Mokslo metai prasideda Mokslo žinių diena. Švenčiama Mokytojo diena, pirmokų šventė „Šimtas dienų mokykloje“, dešimtokų „Šimtadienis“, ketvirtokų „Lik sveika, pradine“, Tarptautinė Šeimos diena.

**II. 2012**−**2014 METŲ STRATEGINIO PLANO VEIKSMINGUMO ANALIZĖ**

**1 tikslas – stiprinti mokymo(si) kokybę ir efektyvumą**

2012 m. atliktas veiklos kokybės įsivertinimas 2.5.2. Mokymosi veiklos diferencijavimas. Gauti rezultatai analizuoti Mokytojų tarybos posėdyje, metodinių grupių susirinkimuose.

2013 m. Veiklos kokybės įsivertinimo tema − 2.5.2. Mokymosi veiklos diferencijavimas (grįžtamasis įsivertinimas). Pokyčių analizė parodė, kad sistemingai diferencijuoja darbą pamokoje daugiau nei ketvirtadalis mokytojų. Siekiant toliau tobulinti šio uždavinio įgyvendinimą, buvo dalyvauta „Pedagogų kvalifikacijos tobulinimo ir perkvalifikavimo sistemos plėtra (II etapas). Mini mokymų kvalifikacijos tobulinimo programoje“. Pasirinkta kvalifikacijos kėlimo tema – „Mokymosi veiklos diferencijavimas“. Projektas įgyvendintas 2014 m. Vykdyta pedagoginė priežiūra „Diferencijavimo ir vertinimo tvarkos sąsajos“. Medžiaga analizuota 2012 m. Mokytojų tarybos posėdyje. Uždavinio įgyvendinimas patobulino mokytojų kompetencijas, pagerėjo mokinių pasiekimai.

2013 m. atliktas veiklos kokybės įsivertinimas 4.3.2. Gabių ir talentingų vaikų ugdymas. Gauti rezultatai analizuoti Mokytojų tarybos ir Metodinės tarybos posėdžiuose. Vykdyta pedagoginė priežiūra „Neformaliojo švietimo programų įgyvendinimas – ugdymo tęstinumas“. Suaktyvėjo mokinių dalyvavimas rajono olimpiadose, respublikos skelbiamuose projektuose. Prizinės vietos iškovotos lietuvių k., anglų k., istorijos, geografijos srityse.

2014 m. atliktas veiklos kokybės įsivertinimas 2.4.1. Mokymosi motyvacija. Rezultatai analizuoti Mokytojų tarybos posėdyje, VGK komisijos posėdžiuose. Nustatyta, kad pagrindinis kliuvinys mokymosi motyvacijai – mokymosi mokytis problemos. Todėl grįžtama prie „Mokėjimo mokytis“ programos integravimo. Vykdyta pedagoginė priežiūra „Mokymo(si) mokytis“ programos integravimo įtaka motyvacijai“. Analizuojant 4 ir 8 klasių mokinių 2014 m. standartizuotų testų ataskaitą, reikia pastebėti, kad pridėtinė vertė pagal „Mokėjimo mokytis“ rodiklį 8 klasėje yra 0,9 – tai geriausias rezultatas rajone.

**2 tikslas – tobulinti pagalbos mokiniui teikimo būdus ir formas**

2014 m. atliktas veiklos kokybės įsivertinimas 4.2.1. Pagalba mokantis. Medžiaga analizuota Mokytojų tarybos posėdyje, VGK ir metodinių grupių posėdžiuose. Vykdyta pedagoginė priežiūra, kaip vykdomos individualizuotos ir pritaikytos programos. Tirta, kaip išnaudojamos ugdymosi poreikiams tenkinti skirtos valandos.

Mokytojų tarybos posėdžiams parengti pranešimai „Turinio ir mokymosi tempo dermė skirtingų gebėjimų mokiniams ugdant bendrąsias kompetencijas“, „Ugdymosi poreikių tenkinimas – pedagoginės pagalbos teikimas“. Specialiųjų poreikių 4 ir 8 klasių mokiniai dalyvavo mokymosi pasiekimų vertinime panaudojant standartizuotus testus. Vertinant mokinių pasiekimus pagal lygius – visi minėti mokiniai pasiekė patenkinamą lygį.

2014 m. mokykloje sudaryta ugdymo karjerai darbo grupė, kuri rūpinasi, kad ugdymo karjerai programa sėkmingai būtų integruojama į mokomuosius dalykus, klasių vadovų veiklą, neformaliojo švietimo renginius. Mokiniams organizuojami pažintiniai vizitai į Klaipėdos regiono įmones. Mokykloje svečiuojasi Klaipėdos, Kretingos profesinių mokyklų atstovai.

Verslumui skatinti organizuojamos netradicinės ugdymo dienos: „Rudenėlis atkeliavo“, „Kaziuko mugė“, „Nenuoramų“ kavinė“ ir kt.

Mokytojai kompetencijas tobulino seminare „Praktinių verslumo ugdymo programų įgyvendinimas“. Mokykloje įgyvendinamos socialinio – emocinio ugdymo programos: „Zipio draugai“, „Antras žingsnis“, „Lions quest“. Vykdoma Psichoaktyviųjų medžiagų vartojimo prevencijos programa „Gyvai“. Savijautos mokykloje rodikliai – 0,7. Tačiau reikia tobulinti mokyklos klimato rodiklius.

**3 tikslas – užtikrinti mokinių sveikatą ir saugią mokymosi aplinką**

Vykdomas projektas „Mega giga sveikata“. Į ugdymo procesą integruojama „Sveikatos ugdymo bendroji programa“.

Rūpinamasi mokymosi erdvių atnaujinimu. Siekiama mokyklos aplinkos erdves pritaikyti ugdymosi poreikiams. Parengtas mokyklos modernizavimo projektas.

**III. SITUACIJOS ANALIZĖ (PEST)**

**Politiniai veiksniai**

Mokykla savo veiklą grindžia Vaiko teisių konvencija, Lietuvos Respublikos Konstitucija, Lietuvos Respublikos švietimo ir kitais įstatymais, Lietuvos Respublikos Vyriausybės nutarimais, Švietimo ir mokslo ministerijos norminiais dokumentais, Klaipėdos rajono savivaldybės tarybos sprendimais, Savivaldybės administracijos direktoriaus bei Savivaldybės administracijos Švietimo skyriaus vedėjo įsakymais, Mokyklos veiklos dokumentais, Mokyklos nuostatais.

Mokyklos tipas – pagrindinė mokykla kartu su pradinėmis klasėmis ir mišria priešmokyklinio / ikimokyklinio ugdymo grupe. 2009 m. pradėtos diegti atnaujintos pradinio ir pagrindinio ugdymo programos. Komplektuojant klases Mokykla vadovaujasi Klaipėdos rajono savivaldybės tarybos sprendimais: 2014 m. rugpjūčio 28 d. Nr. T11- „Dėl Klaipėdos rajono savivaldybės tarybos 2014-03-27 sprendimo Nr.T11-123 „Dėl bendrojo ugdymo mokyklų klasių komplektų ir priešmokyklinio ugdymo grupių skaičiaus nustatymo“ dalinio pakeitimo“; 2012-03-29 Nr.T11- „Dėl priėmimo į Klaipėdos rajono savivaldybės bendrojo ugdymo mokyklas tvarkos aprašo ir mokyklų aptarnavimo teritorijų patvirtinimo“.

Mokyklos veikla, strategija parengta vadovaujantis Valstybine švietimo 2013–2022 metų strategija, Klaipėdos rajono plėtros strateginiu planu 2009–2020 metams, 2014 metų plačiojo įsivertinimo, kitų veiklos įsivertinimų ataskaitomis.

**Ekonominiai veiksniai**

Nors švietimas šalyje laikomas prioritetine sritimi, šalies ekonomika dar negali tinkamai aprūpinti švietimo, socialinių ir kitų šalies reikmių. Valstybės ilgalaikės raidos strategijoje numatyta, kad Lietuvos ekonominės politikos tikslas – stabili makroekonominė aplinka, konkurencingas ūkis, spartus ekonomikos augimas, žemas nedarbo lygis, stabilios kainos. Mokyklos finansinė būklė priklauso nuo šių makroekonomikos rodiklių. Pagrindiniai mokyklos finansavimo šaltiniai – valstybės ir savivaldybės lėšos. Mokykla planingai ir taupiai naudoja mokinio krepšelio lėšas kokybiškam ugdymui užtikrinti. Ūkinei veiklai vystyti panaudojami visi galimi vidaus ištekliai – aptarnaujančio personalo darbas, tėvų, kaimo bendruomenės pagalba. Stengiamasi pritraukti 2 proc. gyventojų pajamų mokesčio pagal labdaros ir paramos įstatymą mokėtojus.

**Socialiniai veiksniai**

Nors nuo 1995 m. Lietuvoje nuosekliai mažėjo gimstamumas, prasidėjo ir tęsiasi migracija, toliau mažėja Lietuvos gyventojų skaičius, tačiau mūsų mokykloje mokinių skaičius lieka stabilus dėl palankios geografinės padėties − Klaipėdos priemiestinė zona. Tinkamai išspręstas mokinių pavėžėjimas pritraukia vaikus, gyvenančius Šernų, „Minijos“, Gručeikių sodų bendrijose. Ketvergiuose plečiasi individualių namų statyba, daugėja gyventojų skaičius.

**Mokinių skaičiaus kaita**

|  |  |  |  |  |  |
| --- | --- | --- | --- | --- | --- |
| Klasės \ Metai | 2010 | 2011 | 2012 | 2013 | 2014 |
| Priešmokyklinė, ikimokyklinė | 16 | 16 | 20 | 17 | 17 |
| 1−4 | 77 | 82 | 78 | 76 | 79 |
| 5−8 | 78 | 59 | 61 | 62 | 56 |
| 9−10 | 16 | 17 | 20 | 19 | 20 |

Dėl įtampos, didelio užimtumo šeimos per mažai dėmesio skiria vaikų auklėjimui, dalis tėvų emigruoja – vaikai lieka gyventi su vienu iš tėvų arba su artimais giminaičiais. Todėl didėja socialinių, psichologinių problemų turinčių šeimų skaičius. Gausėja socialinį atskirtį patiriančių mokinių, kuriems reikia specialiosios pagalbos ir socialinės paramos.

**Nemokamas maitinimas**

|  |  |
| --- | --- |
| Mokslo metai | Mokinių skaičius |
| 2010−2011 | 69 |
| 2011−2012 | 63 |
| 2012−2013 | 62 |
| 2013−2014 | 43 |
| 2014−2015 | 25 |

**Specialiųjų poreikių mokinių skaičius:**

|  |  |
| --- | --- |
| Mokslo metai | Mokinių skaičius |
| 2010−2011 | 24 |
| 2011−2012 | 25 |
| 2012−2013 | 22 |
| 2013−2014 | 21 |
| 2014−2015 | 20 |

**Technologiniai veiksniai**

Žiniomis pagrįsta Lietuvos ekonomika tampa prioritetiniu Lietuvos siekiu. Mokykla stengiasi dalyvauti įvairiuose projektuose, siekiant efektyviai diegti technologijas, jas taikyti edukacinėje veikloje („Technologijų, menų ir gamtos mokslų infrastruktūra“ ir kt.). Visuose mokomuosiuose kabinetuose yra sukurtos kompiuterizuotos mokytojų darbo vietos su interneto prieiga, įrengtos vaizdo demonstravimo priemonės („Multimedija“ ir kt.). Tobulesniais kompiuteriais aprūpintas informacinių technologijų kabinetas. Įdiegtas elektroninis dienynas „Tamo“. Mokykla prisijungė prie elektroninės mokyklų bibliotekų informacinės sistemos „MOBIS“. Sukurta mokyklos internetinė svetainė http://www.ketvergium.lt/, paskyra facebook „Klaipėdos r. Ketvergių pagrindinės mokyklos bendruomenė“.

Apie 40 procentų mokytojų kelia kvalifikaciją virtualios erdvės seminaruose.

Mokiniai dalyvauja informacinių technologijų olimpiadose, konkursuose.

**IV. SSGG ANALIZĖ**

|  |  |
| --- | --- |
| **Stipriosios pusės** | **Silpnosios pusės** |
| Mokyklos atvirumas ir svetingumas  Mokyklos pažangos siekis  Mokinių mokymosi pasiekimai  Tolesnio mokymosi sėkmė  Bendruomenės santykiai  Personalo darbo organizavimas  Įsivertinimo rezultatų naudojimas  Mokyklos kultūros puoselėjimas  Netradicinio ugdymo dienos  Vaikų iniciatyvų klubo „Nenuoramos“ veikla | Pageidaujamo elgesio skatinimas  Mokėjimas mokytis  Tėvų ir globėjų (rūpintojų) pagalba mokantis  Gabių vaikų ugdymo galimybių tobulinimas  Individualios pažangos matavimas pamokoje  Ugdymo sistemos perimamumas ir tęstinumas  Mokymosi motyvacijos skatinimas  Dalyvavimas tarptautiniuose projektuose  Dalies bendruomenės narių iniciatyvų trūkumas |
| **Galimybės** | **Grėsmės** |
| Mokinių mokymosi motyvacijos skatinimas tobulinant pamokos vadybą  Tolesnio „Mokėjimo mokytis“ programos integravimas į mokomuosius dalykus  Darbo su gabiais vaikais sistemos sukūrimas  Dalyvavimas šalies ir tarptautiniuose projektuose  Bendradarbiavimo skatinimas  Komandinio darbo stiprinimas  Ugdymo proceso modernizavimas plėtojant IKT diegimą  Tėvų įtraukimas į mokyklos veiklą  Kryptingas mokyklos įvaizdžio kūrimas | Mažėjantis gimstamumas ir didėjanti emigracija  Mokinių iš nepilnų šeimų skaičiaus didėjimas  Vaikų, kuriems reikalinga specialioji pedagoginė ir socialinė pagalba, skaičiaus didėjimas  Socialinės atskirties gilėjimas  9 klasės komplektavimas  „Senstantis“ mokytojų kolektyvas  Silpnas vietos bendruomenės dalyvavimas sprendžiant mokyklos bendruomenės problemas |

**V. VIZIJA**

Moderni, siekianti pažangos mokykla, kurioje saugu ir gera mokytis, dirbti ir kurti

**VI. MISIJA**

Mokykla, kurdama mokymąsi skatinančią aplinką, teikia kokybišką ikimokyklinį, priešmokyklinį ugdymą, pradinį ir pagrindinį išsilavinimą, ugdo asmenybę, pasirengusią tolesniam mokymuisi ir gyvenimui šiuolaikinėje visuomenėje

**VII. FILOSOFIJA, VERTYBĖS**

„Mokykloje turi būti suteikta vaikui tinkama parama, kad jo kūrybinės jėgos augtų, plėtotųsi ir subręstų.

Mokykloje reikia tęsti šeimoje pradėtą darbą – padėti pagrindus tolesniam savarankiškam savęs ugdymui.“

Vydūnas

Vertybės:

1. Saugi mokymosi aplinka;
2. Ugdymo(si) kokybė;
3. Asmeninis tobulėjimas;
4. Bendradarbiavimas.

**VIII. STRATEGINIAI PRIORITETAI, TIKSLAI IR UŽDAVINIAI**

**Strateginiai prioritetai:**

1. Ugdymosi kokybės gerinimas.
2. Modernios, mokymąsi skatinančios aplinkos kūrimas.

**Strateginis tikslas.**Ugdymo kokybės gerinimas, tobulinant ugdymo procesą, modernizuojant ir tobulinat mokymo(si) erdves ir aplinką

**Tikslai:**

1. **Gerinti ugdymo proceso kokybę ir mokinių mokymo(si) pasiekimus**

**Uždaviniai:**

* 1. Tobulinti ugdymo proceso perimamumą ir tęstinumą.

1.2. Tobulinti standartizuotų testų vykdymą ir gautos medžiagos panaudojimą pamokos vadybai gerinti.

1.3. Plėtoti ir tobulinti gabių vaikų ugdymo galimybes.

1.4. Skatinti pageidaujamą elgesį integruojant socialinio emocinio ugdymo programas.

1. **Kurti modernią, ugdymąsi skatinančią aplinką**

**Uždaviniai:**

* 1. Plėtoti projektinę veiklą, organizuoti ugdymą ne mokyklos edukacinėse erdvėse.
  2. Įgyvendinti mokyklos modernizavimo projektą.
  3. Modernizuoti ir gerinti ugdymo(si) sąlygas.

**IX. TIKSLŲ IR UŽDAVINIŲ ĮGYVENDINIMO PRIEMONĖS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Eil. Nr.** | **Priemonė** | **Matavimo rodiklis / Rezultatas** | **Preliminarus lėšų poreikis (EUR)** | | | | **Įgyvendinimo terminas** | **Vykdytojai** |
| **Mokinio krepšelis** | **Savivaldybės** | **ES** | **Rėmėjai** |
| **1.** | **TIKSLAS. Gerinti ugdymo proceso kokybę ir mokinių mokymosi pasiekimus** | | | | | | | |
| **1.1.** | **UŽDAVINYS. Tobulinti ugdymo proceso perimamumą ir tęstinumą** | | | | | | | |
| 1.1.1. | Sukurti ikimokyklinio, priešmokyklinio, pradinio ir pagrindinio ugdymo perimamumo laikotarpio stebėsenos sistemą | Vadovaujantis standartizuotų testų rengimo metodika, atliktų testų analize, bus sukurta lanksti perimamojo laikotarpio stebėsenos sistema |  |  |  |  | 2015 | Direktorius,  pavaduotojas ugdymui,  metodinių grupių vadovai,  priešmokyklinės gr. auklėtojas,  1, 4, 5, 8, 9 klasių vadovai |
| 1.1.2. | Sudaryti sąlygas įvairių gebėjimų mokiniams atskleisti ir plėtoti savo gabumus | Perimamuoju laikotarpiu numatyti individualūs mokinių poreikiai. Orientuojamasi į projekto metodikos tematinę įvairovę. Išaugs vaikų susidomėjimas projektine veikla.  Pagerės ugdymo kokybė |  |  |  |  | Kasmet | Soc. pedagogas, spec. pedagogas,  metodinių grupių vadovai |
| 1.1.3. | Parengti mokiniams individualias rekomendacijas apie jų mokymosi stilius | Paruoštos individualios rekomendacijos apie mokymosi stilius |  |  |  |  | 2015 | Spec. pedagogas,  metodinių grupių vadovai,  klasių vadovai |
| 1.1.4. | Mokinių savarankiškumą skatinančių metodų taikymas, „Mokėjimo mokytis“ programos integravimas  ugdymo procese perimamuoju laikotarpiu | Perimamuoju laikotarpiu mokiniai lengviau įveiks adaptacijos problemas |  |  |  |  | Kasmet | Direktorius,  soc. pedagogas, spec. pedagogas, metodinių grupių vadovai,  priešmokyklinės gr. auklėtojas,  1, 4, 5, 8, 9 klasių vadovai |
| 1.1.5. | Mokinio dienotvarkės organizavimas į užimtumo planavimą įtraukiant tėvus | Mokiniai efektyviau pasiskirstys dienos laiką.  Pagerės ugdymosi kokybė |  |  |  |  | Kasmet | Mokinių tėvai, soc. pedagogas, spec. pedagogas,  1,4,5,8,9 klasių vadovai |
| 1.1.6. | Dalyvauti Nacionalinio egzaminų centro projekte „Standartizuotų mokinių pasiekimų vertinimo ir įsivertinimo įrankių bendrojo lavinimo mokykloms kūrimas II etapas“ arba pačiai mokyklai organizuoti testavimą perimamuoju laikotarpiu | Išanalizavus standartizuotų testų rezultatus, išaiškės stipriosios ir silpnosios ugdymosi pusės,  atsiras galimybė planuoti pokyčius |  |  |  |  | Kasmet | Direktorius,  spec. pedagogas, metodinių grupių vadovai,  pavaduotojas ugdymui |
| 1.1.7. | Stiprinti priešmokyklinės grupės ir pirmos klasės, ketvirtos ir penktos klasių  pedagogų sąveiką | Vykdomas kolegiškas užsėmimų, pamokų stebėjimas „Mano būsimieji ugdytinai“. Mokytojai perduoda darbo patirtį perimančiam mokinius kolegai. Mokytojai stipriau pasiruošia adaptacijos periodui |  |  |  |  | Kasmet | Metodinių grupių vadovai |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Eil. Nr.** | **Priemonė** | **Matavimo rodiklis / Rezultatas** | **Preliminarus lėšų poreikis (EUR)** | | | | **Įgyvendinimo terminas** | **Vykdytojai** |
| **Mokinio krepšelis** | **Savivaldybės** | **ES** | **Rėmėjai** |
| **1.** | **TIKSLAS. Gerinti ugdymo proceso kokybę ir mokinių mokymosi pasiekimus** | | | | | | |  |
| **1.2.** | **UŽDAVINYS. Tobulinti standartizuotų testų vykdymą ir gautos medžiagos panaudojimą pamokos vadybai gerinti** | | | | | | |  |
| 1.2.1. | Dalyvauti Nacionalinio egzaminų centro (NEC) organizuojamame standartizuotų testų vykdyme | Testuoti 4, 8 klasių mokinius, panaudojant NEC pateiktus klausimynus ir užpildytus (be mokinių pavardžių) perduoti NEC suvedimui ir statistinei analizei. |  |  |  |  | Kasmet | Direktorius,  pavaduotojas ugdymui,  testavimo administratorius,  testuojamų dalykų pedagogai |
| 1.2.2. | Standartizuotų testų rezultatų panaudojimas | Plėsti standartizuotų testų duomenų panaudojimą ugdymo kokybei gerinti |  |  |  |  | Kasmet | Direktorius,  pavaduotojas ugdymui,  testuojamų dalykų pedagogai |
| 1.2.3. | Standartizuotų testų gautų duomenų panaudojimas pamokose | Savarankiškai ir objektyviai įsivertinti mokinių mokymosi pasiekimus, rinkti grįžtamojo ryšio informaciją, reikalingą ugdymo kokybei ir vadybai gerinti |  |  |  |  | Kasmet | Pavaduotojas ugdymui,  testuojamų dalykų pedagogai |
| 1.2.4. | Tėvų informavimas apie vaiko pasiekimus testavime | Tėvai gali sužinoti, kokiame lygmenyje yra jo vaikas ir palyginti jo rezultatus su klasės, mokyklos ir Lietuvos mokinių įvertinimo rezultatais |  |  |  |  | Kasmet | Pavaduotojas ugdymui,  klasių vadovai,  testuojamų dalykų pedagogai |
| 1.2.5. | Standartizuotų testų efektyvumas mokiniams ir mokytojui | Mokiniai gali sužinoti, kas sekasi, o kur dar reikėtų padirbėti, kad rezultatai pagerėtų. Mokytojams padeda įsivertinti savo dėstomo dalyko ugdymo kokybę, išsianalizuoti mokinių poreikius, spragas ir įvertinti jų galimybes |  |  |  |  | Kasmet | Pavaduotojas ugdymui,  testuojamų dalykų pedagogai |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Eil. Nr.** | **Priemonė** | **Matavimo rodiklis / Rezultatas** | **Preliminarus lėšų poreikis (EUR)** | | | | **Įgyvendinimo terminas** | **Vykdytojai** |
| **Mokinio krepšelis** | **Savivaldybės** | **ES** | **Rėmėjai** |
| **1.** | **TIKSLAS. Gerinti ugdymo proceso kokybę ir mokinių mokymosi pasiekimus** | | | | | | | |
| **1.3.** | **UŽDAVINYS. Plėtoti ir tobulinti gabių vaikų ugdymo galimybes** | | | | | | | |
| 1.3.1. | Vadovaujantis ugdymo planų nuostatomis, bendrosiomis programomis, gabiems ir talentingiems vaikams ugdyti išnaudoti dalykų modulius, ugdymo poreikiams tenkinti valandas | Atlikti gabių vaikų ugdymosi poreikių tyrimai.  Parengtos ir vykdomos modulių programos.  Proporcingai padalintos ugdymo(si) poreikiams skirtos valandos gabiesiems vaikams ir mokiniams, turintiems mokymosi spragų |  |  |  |  | Kasmet | Direktorius,  dalykų mokytojai |
| 1.3.2. | Plėsti gabių ir talentingų vaikų dalyvavimo edukacinėse programose galimybes | Žymiai efektyvesnis mokytojo ir mokinio bendradarbiavimo metodas – kuriami projektai, ieškoma galimybių viešinti individualius mokinio gabumus |  |  |  |  | Kasmet | Pavaduotojas ugdymui,  metodinių grupių vadovai,  neformaliojo švietimo būrelių vadovai |
| 1.3.3. | Skatinti gabius ir talentingus vaikus dalyvauti rajono ir nacionalinio lygmens dalykiniuose konkursuose, olimpiadose | Per metus mokytojai metodininkai padeda mokiniams pasirengti 2–3 olimpiadoms, konkursams, vyresnieji mokytojai – 1–2 |  |  |  |  | Kasmet | Direktorius,  pavaduotojas ugdymui,  metodinių grupių vadovai |
| 1.3.4. | Skatinti gabių vaikų dalyvavimą jų poreikius atitinkančiose srityse: žodžio raiškos, kūrybinių literatūrinių darbų, dailės ir kt. pagal rajono ir respublikos konkursų nuostatus | Patobulinta pasirengimo renginiams, kuriuose daug metų dalyvaujame, kokybė. Atrastos galimybės įsijungti į naujas rajono ir respublikos skelbiamas veiklas |  |  |  |  | Kasmet | Direktorius,  pavaduotojas ugdymui,  neformaliojo švietimo būrelių vadovai |
| 1.3.5. | Suteikti galimybes ugdytiniams tobulėti muzikos, choreografijos ir kitose meninio ugdymo srityse | Stiprūs bendradarbiavimo ryšiai su Klaipėdos E. Balsio menų gimnazija.  Aktyvus bendradarbiavimas su neformaliojo švietimo institucijomis, kuriose mokosi mūsų mokiniai |  |  |  |  | Kasmet | Direktorius,  pavaduotojas ugdymui,  neformaliojo švietimo būrelių vadovai |
| 1.3.6. | Gerinti ir modernizuoti meninio ugdymo aplinkas mokykloje | Atnaujintas muzikos kabinetas.  Meninis ugdymas koncentruotas į vieną erdvę.  Apsirūpinta naujausiomis ugdymo priemonėmis, skirtomis muzikai, dailei, neformaliojo švietimo programoms | 300 | 1000 |  |  | 2016 | Direktorius,  pavaduotojas ūkio reikalams |
| 1.3.7. | Gabius ir talentingus menui ugdytinius skatinti dalyvauti etnokultūros centro organizuojamuose konkursuose ,,Tramtatulis“ | Dalyvaujama konkurse „Tramtatulis“.  Pagal galimybes mokykla įsijungia į kitus rajono ir šalies etnokultūros projektus |  |  |  |  | 2015, 2017, 2019 vasario mėn. | Direktorius,  muzikos, choreografijos, lietuvių kalbos mokytojai |
| 1.3.8. | Integruoti gabių mokinių projektinę veiklą su edukacinių programų vykdymu muziejuose: I. Simonaitytės, Maironio, Vydūno, Mažosios Lietuvos ir kt. | Plėtojamos gabių mokinių galimybės.  Ugdomi įgūdžiai integruoti į visumą skirtingų gebėjimų reikalaujančias veiklas.  Plačiai naudojamas komandinės veiklos metodas | 800 |  |  |  | Kasmet | Direktorius,  klasių vadovai,  metodinių grupių vadovai |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Eil. Nr.** | **Priemonė** | **Matavimo rodiklis / Rezultatas** | **Preliminarus lėšų poreikis (EUR)** | | | | **Įgyvendinimo terminas** | **Vykdytojai** |
| **Mokinio krepšelis** | **Savivaldybės** | **ES** | **Rėmėjai** |
| **1.** | **TIKSLAS. Gerinti ugdymo proceso kokybę ir mokinių mokymosi pasiekimus** | | | | | | | |
| **1.4.** | **UŽDAVINYS. Skatinti pageidaujamą elgesį integruojant socialinio emocinio ugdymo programas** | | | | | | | |
| 1.4.1. | Skatinti mokyklos savivaldos aktyvumą, ugdyti demokratines tradicijas per savivaldos veiklą | Padidės priklausymo bendruomenei ir didžiavimosi mokykla jausmas, ugdysis mokinių pilietinė branda |  |  |  |  | Kasmet | Mokinių komiteto pirmininkas,  klasių seniūnai,  direktorius,  socialinis pedagogas |
| 1.4.2. | Ugdyti mokinių socialinį atsakingumą per vaikų iniciatyvų klubo „Nenuoramos“  veiklą | Įdomūs, originalūs, pasižymintys kūrybingais sprendimais „Nenuoramų“ klubo renginiai yra patrauklūs ir suburia bendruomenę |  |  |  | 400 | Kasmet | Vaikų iniciatyvų klubo „Nenuoramos“ vadovas |
| 1.4.3. | Puoselėti senąsias tradicijas ir kurti naujas, šiuolaikiškas | Šalia tradicinių mokyklos renginių atsiras nauji, tradicija tapsiantys renginiai ir projektai. Stiprės tapatumo su mokykla jausmas, bus tęsiamos savitos mokyklos tradicijos |  |  |  |  | Kasmet | Neformaliojo švietimo būrelių vadovai,  klasių vadovai,  direktorius, pavaduotojas ugdymui |
| 1.4.4. | Tobulinti  vientisos,  kokybiškos ir savalaikės  socialinės, psichologinės, pedagoginės  pagalbos  teikimo sistemą | Įgyvendinamos SEU programos:  „Zipio draugai“,  „Antras žingsnis“,  „Lions quest − paauglystės kryžkelės“.  Vykdomos prevencinės programos − Psichoaktyviųjų medžiagų vartojimo prevencijos programa „Gyvai“.  Integruojama „ Ugdymo karjerai programa“.  Organizuota projekte „Mega giga sveikata“ numatyta veikla. |  |  |  |  | Kasmet | VGK,  socialinis pedagogas,  klasių vadovų metodinė grupė |
| 1.4.5. | Skatinti  gerosios patirties sklaidą − mokytojų metodines dienas „Veiksniai, skatinantys pageidaujamą mokinių elgesį“ | Praktika paremti sprendimai turės ilgalaikį poveikį, ugdys vaikų vidinę discipliną bei ilgalaikius gyvenimiškus įgūdžius. Ugdysis pozityvioji disciplina − vaiko savigarba ir pagarbos kitiems jausmas |  |  |  |  | Kasmet | Pavaduotojas ugdymui,  VGK,  socialinis pedagogas,  metodinių grupių vadovai |
| 1.4.6. | Tobulinti išorės ir vidaus aplinkos edukacines erdves, pagal galimybes mokyklos teritorijoje įrengti naujas poilsio zonas | Estetiškos, atitinkančios saugumo bei higienos normų reikalavimus edukacinės erdvės skatins mokinių pozityvų elgesį, stiprės tapatumo jausmas, gerės mokymosi motyvacija, plėsis galimybės ugdyti mokinių sociokultūrines kompetencijas.  Jauki bibliotekos aplinka skatins mokinius dažniau joje lankytis, susipažinti su naujovėmis, pagerės mokinių skaitomumas |  |  |  |  | 2015 | Direktorius,  pavaduotojas ūkio reikalams,  bibliotekininkas |
| 1.4.7. | Atlikti veiklos kokybės įsivertinimą 1.1.4. Bendruomenės santykiai  1.1.6. Klasių mikroklimatas | Atliktas veiklos kokybės įsivertinimas.  Įsivertinimo duomenys išanalizuoti Mokytojų tarybos posėdyje, mokinių savivaldos susirinkime. Priimti sprendimai tolesniam uždavinio įgyvendinimui. |  |  |  | 1500 | 2015 | Veiklos kokybės įsivertinimo darbo grupė |
| 1.4.8. | Tobulinti mokinių ir mokytojų skatinimo sistemą kuriant naujas mokyklos tradicijas – „Mėnesio žmogaus nominacija“ | Padėkos raštais, pagyrimais, išvykomis, atminimo dovanėlėmis ir kt. skatinami mokiniai vertins savo ir kitų darbą, formuosis kūrybingi tarpusavio santykiai, kursis teigiamas emocinis mikroklimatas.  Gražūs pavyzdžiai viešinami mokyklos internetinėje svetainėje |  |  |  |  | Kasmet | Direktorius,  socialinis pedagogas |
| 1.4.9. | Dalyvauti įvairiose pilietinėse akcijose | Mokiniai gebės suprasti asmens dalyvavimo tautos gyvenime galimybes |  |  |  |  | Kasmet | Direktorius,  socialinis pedagogas,  metodinių grupių vadovai |
| 1.4.10. | Plėtoti gerosios patirties sklaidą bendradarbiaujant su rajono ir Žemaitijos mokyklų, kurios įgyvendina SEU programą, metodinėmis grupėmis | Susipažinsime su kitų mokyklų gerąja patirtimi taikant SEU programas, gebėsime įsivertinti ir tobulinti savo veiklą, bendrąsias kompetencijas, pasidalysime gerąja patirtimi |  |  |  |  | Kasmet | Pavaduotojas ugdymui,  socialinis pedagogas,  metodinių grupių vadovai |
| 1.4.11. | Reguliariai organizuoti klasių vadovų metodinio būrelio pasitarimus pageidaujamo elgesio klausimais.  Periodiškai rengti  VGK diskusijas (dalyviai: tėvai, vaikai, mokytojai) | Atliekama išsami iškylančių problemų analizė  Mokymasis keistis arba įsikūnyti į mokinio vaidmenis konkrečioje situacijoje padės problemą pajausti, pavyks lengviau rasti tinkamą sprendimą (parinkti tinkamiausius mokymo metodus, spręsti konfliktus, sukurti emociškai saugią aplinką, gerus santykius) |  |  |  |  | Kasmet | Direktorius,  klasių vadovų metodinė grupė,  socialinis pedagogas |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Eil. Nr.** | **Priemonė** | **Matavimo rodiklis / Rezultatas** | **Preliminarus lėšų poreikis (EUR)** | | | | **Įgyvendinimo terminas** | **Vykdytojai** |
| **Mokinio krepšelis** | **Savivaldybės** | **ES** | **Rėmėjai** |
| **2.** | **TIKSLAS. Kurti modernią, mokymąsi skatinančią aplinką** | | | | | | | |
| **2.1**. | **UŽDAVINYS. Plėtoti projektinę veiklą, organizuoti ugdymą ne mokyklos edukacinėse erdvėse** | | | | | | | |
| 2.1.1. | Teikti paraiškas ir dalyvauti tarptautiniuose projektuose | Mokykla dalyvauja  eTwinning projekte  „Pažink gyvenimo spalvas“,  teikia paraiškas kitiems projektams  atsižvelgiant į  pasiūlą ir mokyklos galimybes |  |  | 3000 |  | Kasmet | Direktorius, pavaduotojas ugdymui,  humanitarinio, dorinio ir meninio ugdymo metodinė grupė |
| 2.1.2. | Dalyvauti respublikos skelbiamuose projektuose ir akcijose | Kasmet mokykla dalyvauja  2–3 projektuose: „Tavo žvilgsnis“,  Lietuvos neformaliojo švietimo  Asociacijos Jaunimo akademija  „Diena kitaip“ | 200 |  |  | 500 | Kasmet | Direktorius,  pavaduotojas ugdymui,  neformaliojo švietimo  būrelių vadovai,  metodinių grupių vadovai |
| 2.1.3. | Dalyvauti rajono organizuojamoje projektinėje veikloje | Dalyvaujama 2–3 veiklose kasmet |  | 600 |  |  | Kasmet | Pavaduotojas ugdymui,  metodinių grupių vadovai |
| 2.1.4. | Tęsti tradicinius projektus mokykloje ir inicijuoti naujus | „Nenuoramų kavinė“, „Kaziuko mugė“‚ „Kalėdų stebuklo belaukiant“, „Europos kalbų diena“, etninės kultūros projektas „Aš moku augti“, mokinių sukurtų filmų festivaliai „Auksinė juosta“ ir kt. |  |  |  |  | Kasmet | Pavaduotojas ugdymui,  neformaliojo švietimo  būrelių vadovai,  metodinių grupių vadovai |
| 2.1.5. | Organizuoti tikslines pažintines edukacines ekskursijas po Lietuvą | Kiekviena klasė per metus  vyksta 2–3 kartus | 1500 | 1000 |  |  | Kasmet | Direktorius,  klasių vadovai |
| 2.1.6. | Organizuoti išvykas į edukacinius užsiėmimus, kuriuos pasiūlo Klaipėdos regiono muziejai, galerijos, įmonės, įstaigos ir kt. | Kasmet vykstama į Mažosios Lietuvos muziejų, Laikrodžių muziejų, P. Domšaičio galeriją, Gargždų krašto muziejų ir kt. pagal pateiktas edukacines programas |  | 300 |  |  | Kasmet | Direktorius, metodinių grupių vadovai |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Eil. Nr.** | **Priemonė** | **Matavimo rodiklis / Rezultatas** | **Preliminarus lėšų poreikis (EUR)** | | | | **Įgyvendinimo terminas** | **Vykdytojai** |
| **Mokinio krepšelis** | **Savivaldybės** | **LAAIF** | **Rėmėjai** |
| **2**. | **TIKSLAS. Kurti modernią, mokymąsi skatinančią aplinką** | | | | | | | |
| **2.2**. | **UŽDAVINYS. Įgyvendinti mokyklos modernizavimo projektą** | | | | | | | |
| 2.2.1. | Pakeisti mokyklos stogą | Pakeistas asbestinis mokyklos stogas, tausojama mokinių sveikata, padidės pastato atsparumas meteorologiniams veiksniams |  |  | 53700 |  | 2015−2016 | Direktorius,  pavaduotojas ūkio reikalams |
| 2.2.2. | Apšiltinti mokyklos palėpes | Apšiltintos palėpės, taupomi šildymui skirti ištekliai |  |  | 21300 |  | 2015−2016 | Direktorius, pavaduotojas ūkio reikalams |
| 2.2.3. | Apšiltinti mokyklos fasadą iš išorės | Apšiltintas mokyklos fasadas, taupomi šildymui skirti ištekliai, pasikeičia mokyklos estetinė išvaizda |  |  | 52200 |  | 2015−2016 | Direktorius, pavaduotojams ūkio reikalams |
| 2.2.4. | Pakeisti pagrindinio pastato šildymo sistemą | Pakeista pagrindinio pastato šildymo sistema, taupomi šildymui skirti ištekliai |  |  | 16000 |  | 2015−2016 | Direktorius,  pavaduotojas ūkio reikalams |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Eil. Nr.** | **Priemonė** | **Matavimo rodiklis / Rezultatas** | **Preliminarus lėšų poreikis (EUR)** | | | | **Įgyvendinimo terminas** | **Vykdytojai** |
| **Mokinio krepšelis** | **Savivaldybės** | **ES** | **Rėmėjai** |
| **2.** | **TIKSLAS. Kurti modernią, mokymąsi skatinančią aplinką** | | | | | | | |
| **2.3**. | **UŽDAVINYS. Modernizuoti ir gerinti ugdymo(si) sąlygas** | | | | | | | |
| 2.3.1. | Įrengti garsą izoliuojančią sienelę | Sumažės triukšmo, užterštumo lygis, pagerės kabinetų vėdinimo sąlygos, padidės mokyklos teritorijos saugumas ir privatumas |  | 45000 |  |  | 2019 | Direktorius,  pavaduotojas ūkio  reikalams |
| 2.3.2. | Atnaujinti futbolo aikštę | Saugios ir sveikos sąlygos  sportuoti gryname ore,  padidės mokinių užimtumas  po pamokų ir atostogų metu |  | 3500 |  |  | 2016 | Direktorius,  pavaduotojas ūkio  reikalams |
| 2.3.3. | Įrengti uždarą perėjimą  iš naujojo pastato į senąjį | Užtikrintas mokinių saugumas,  sumažės sergančių peršalimo  ligomis |  | 9000 |  |  | 2019 | Direktorius,  pavaduotojas ūkio  reikalams |
| 2.3.4. | Įrengti mokyklos erdves stebinčias vaizdo kameras | Užtikrintas mokinių saugumas |  | 2300 |  |  | 2015 | Direktorius,  pavaduotojas ūkio  reikalams |
| 2.3.5. | Prižiūrėti ir puoselėti  mokyklos lauko erdves | Sukurtas estetinis mokyklos lauko erdvių vaizdas |  |  |  | 800 | Kasmet | Direktorius,  pavaduotojas ūkio  reikalams |

**X. STRATEGINIO PLANO PRIEMONIŲ ĮGYVENDINIMO, ĮSIVERTINIMO PERIODIŠKUMAS, STEBĖSENA**

Strateginiam planui įgyvendinti Mokykla rengia metinius veiklos planus. Analizuodama šių planų įgyvendinimą ir reaguodama į Mokykloje vykstančius ugdymo pokyčius ir aplinkybes, koreguoja strateginį planą. Strateginis planas Mokyklos bendruomenei pristatomas vieną kartą per metus kartu su parengtu einamųjų mokslo metų veiklos planu. Strateginio plano priežiūrą vykdo veiklos įsivertinimo grupė ir administracijos darbuotojai, vadovaudamiesi savo pareiginiais nuostatais. Strateginio plano lėšas kontroliuoja vyr. buhalterė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Klaipėdos r. Ketvergių pagrindinės mokyklos

Mokyklos tarybos

2014-12-15 posėdžio

protokoliniu nutarimu

(protokolo Nr. V7-1)